open-index/open-wikipedia-markdown huggingface dataset:
Lonicera nitida

La ***Lonicera nitida*** a l’è 'na specie de pianta angiospèrma  de la famiglia di caprifoliacei. Despèss, la ven doprada per fa su i sces. L’è sòlita a vèss doprada anca ‘me pianta tappezzanta per in di giardìn cittaditt.

## Descrizion
Quèlla specie chì l’è originaria de la Cina, in particolar de la zòna del Yunnan e del Sichuan occidental, indoe la cress in forma de arbùst adrée ai cors d’acqua a di altèzz infra i 1200 e e 300 meter.

La *Lonicera nitida* l’è on arbust latifoeuj semperverd alt infra i 4 e i 5 meter  e largh infra i 4 e i 6 (se la ven minga podada), che la gh'hà di foeuj piscinìnn (6–16 millimeter in longhèzza). I fior hinn profumàa e colór crema, e compàren a la fin de la primavera, hinn longh 6 millimeter e cressen compagnàa a grupp de du. I frutt, che rarament se foeurmen in su i piant tajàa, hinn di borlìtt nò commestìbil  cont on diametro de circa 6 mm. I fust che stann vun sora l’alter, ghe dànn a la pianta l’aspètt de on paiée. El tass de crescita l’è moderàa  oppùr alt. Quèj piant chì ghe interèssen minga ai conilli e ai cèrv, ma tiren vìsin i usèj. I piant cultivàa gh’hann de vèss podà despèss perché stànn minga in pee quand che riven a ‘na cèrta altèzza.  Quèlla specie chì, la ven despèss confunduda con chi del cotoneaster. La differenza infra la Lonicera nitida e i Cotonaster l’è che el cotoneaster el gh’hà di foeuj alternàa, inveci la Lonicera je gh’hà oppòst.

L’aggettìv latìn *nitida* el voeur dì sberlusent con riferiment ai sò foeuj luster.

Infra i cultivar gh’hinn la 'Maigrün', la 'Baggesen's Gold' e la 'Briloni' (anca conossùda come 'Edmee Gold')

## Coltivazion
Quand che la vegn cultivàda, quèlla specie chì la gh’hà de vèss piazzàda a la lus del sol tucc i or del dì oppur a l’ombrìa leggéra, in di soeul fèrtil e scolàa de bon. La lonicera nitida l’è pussée resistenta a l’ombrìa rispètt a la pupàrt di speci de la Lonicera. Perdepù l’è bona de soportà el brusècc. e l’inquinament atmosferegh.

La *Lonicera nitida* la sopòrta ben i taj e la créa ‘na scesa piscinìna. 

A l’Osborne House, ‘na ca’ per i vacanz costruida in del 1845 in su l’Isola de Wight per la  Regina Victoria e ‘l sò marìi, el prìncip Alberto, gh’hinn di arbùst de *Lonicera nitida* tajà in forma de cèrv sora di lètt de *[[Felicia amelloides]]*, *[[Festuca glauca]]*, e de pelargonium scarlàtt.

Quèlla pianta chì, despèss la ven doprada per fa su di bonsai. Grazie a la soa crescita energetica, l’è possibil cattàa su i part pussée vègg e grand de la *Lonicera nitida* coltivàa o cressù selvadegh, tajà via la pupàrt di radìs e poeu comenzà a coltivà di noeuv alberèj.

## Riferiment
Tranvia de Pavia

La **** a l'è stada 'na tranvia a scartament tranviari standard che la conligava Pavia de Ovest a Est longa 4.93 km.

Verta del 1913, l'è sarada in del 1954. 

## Riferiment
*Treni e Binari

## Alter progett
Tranvia Mantoa-Asola

La **** a l'è stada 'na tranvia a scartament tranviari standard  longa 36.41 km.

Verta del 1886 e sarada in del 1933, l'era in Pruvincia de Mantua. 

## Riferiment
*Treni e Binari

## Alter progett
Tranvia Piasenza-Cremona

La **** a l'è stada 'na tranvia a scartament tranviari standard  longa 33.528 km.

Verta del 1882 e sarada in del 1935, l'era in Lombardia e Emilia-Romagna. 

## Riferiment
*Treni e Binari

## Alter progett
Tranvia Milan-Caraa/Giussan

La **** a l'è stada 'na tranvia a scartament tranviari standard , in di ultim period Des, longa 27 km.

Verta del 1881 e sarada in del 2011, l'era in Lombardia. 

## Riferiment
*Treni e Binari

## Alter progett
Red de Feistel

La **red de Feistel** a l'è on algoritm de cifratura a blocch desviluppaa del crittolegh de l'IBM Horst Feistel, doperada de tancc algoritm compagn del Data Encryption Standard.

Per fonzionà la dopera trii operazion:
*P-box (permutazion)
*S-box (sostituzion)
*Union lineara (XOR)

## Riferiment
*Crittologia.eu
Camp finii

On **camp finii** (anca *camp de Galois*) a l'è on camp che 'l gh'ha dent on numer finii de element e che 'l soddisfa cert regoll de addizion e moltiplicazion. 

On classich esempi a l'è quell di intregh modul n quand che n l'è primm.

## Riferiment
*Wolfram

## Vos corelaa
*Camp quasi finii
*Aritmetega di camp finii
Euonymus

L’***Euonymus*** a l’è on gener de piant angiospèrmi de la famiglia di  Celastracei. El gh’hà dent circa 130 speci de piant caducifoeuj, arbust semperverd, alber piscinìtt e liàn. Quèj piant chì hinn perlopù originari de l’Asia orientàl, fin anca a l’Himalaya, e hinn distribuìi anca in Euròpa, Oceania, America del nòrd e Madagascar. 50 specie hinn spantegàa in Cina.

## Descrizion

I fior hinn pòch vistós e pòden vèss verd, giald, roeusa o marrón a segonda de la specie.  I foeuj hinn oppòst (rarament alternàd) e de forma ovòidal, longh de 2 a 15 cm on poo fàa a resega. El frutt  a l’è on borlin compagn d’on sgausc de quatter o cinch unitàa, che ‘l se dèrva e ‘l fa vedè la somenza aranciona o rossa.

La somenza l’è mangiada di usèj frugìvor, che digerìssen la scòrza carnosa de la somenza e poeu spanteghen la somenza insèma a la soa mèrda. Tanti speci hinn doprà per utilizzazion de medesina ancabén gh'è di part de la pianta che pòden vèss velenós per i òmen.

## Cultivazion e utilizzazion

El legn d’ona quaj specie, de tradizion, l’era dopràa per el fus per la filadura de la lana;.

L’euonymus l’è on arbùst assosènn conossùu in di giardìn, per via del sò fojàmm, i speci caducifoeuj d’autun gh’hànn di colٙór sberlusént e anca di borlìtt decoratìv. Tuttamànch l’Euonymus alatus l’è conseideràa ona specie invasora in di bosch del nòrd èst di Stat Unii.

## Varietà

Chi chì hinn di speci de Euonymus:

## Riferiment
Tranvia Stì-Bosch

La **** a l'è stada 'na tranvia a scartament de 1'100 mm  longa 13.7 km.

Verta del 1914 e sarada in del 1949, l'era in Lombardia. 

## Riferiment
*Treni e Binari

## Alter progett
Euonymus japonicus

L’***Euonymus japonicus***  (**Evònimo del [[Giappon|Giappón]]**) a l’è ona specie de pianta angiospèrma de la famiglia di Celastracei, originaria del Giappon, de la  Corea e de la Cina. e l’è on cespuli sempervérd o on alber piscinin che ‘l ven alt de 2 a 8 m, con di foeuj longh de 3 a 7 cm che gh'hànn di màrgin fàa on poo a resega. I fior, hinn minga vistós de colór verditt-bianch, de 5 mm in diameter. D’autun, di frutt arancion penden quattàa di sgausc roeusa. 

## Varietà
L’*Euonymus japonicus*  l’è ona pianta ornamentàl famosa per i parch e i giardìn, tant ind la soa zòna de orìgin quant ind l' Euròpa e l'Amerca del nòrd. In particolar n’hinn stàa scernìi foeura tanti cultivar (despèss con di foeuj varìd o giald) che cressen in tucc i tipi de soeul a l’ombrìa o al sol. Quajvun di cultivar pussée importànt l’è:

* 'Albomarginatus' – foeuj verd, e bianch arént ai màrgin.
* 'Bravo' – foeuj verd e giald-crema, aspètt dritt.
* 'Chollipo'
* 'Green Spire' – arbùst sempervérd strècc a forma compagna de ‘na colòna.
* 'Kathy' – foeuj verd e bianch varìi, che ‘l cress adasi rispètt a la pupàrt di evònimi;
* 'Latifolius Albomarginatus' – foeuj verd con di màrgin largh bianch
* 'Ovatus Aureus'
* 'President Gauthier' - foeuj verd scur e bianch-crema, aspètt leggerment men dritt di alter. 

## Riferiment
Ferrovia Dòmm-Locarn

La **ferrovia Dòmm-Locarn** (ciamada anca *Vigezzina* in Italia e *Centvallina* in Isvizzera) a l'è 'na ferrovia internazionala a scartament metrich longa 52 km che la conliga Dòmm a Locarn, verta in del 1923 e overada de la SSIF in Italia e di FART in Isvizzera.

A segnalament ferroviari svizzer e cont ona velocità massima de 60 km/h, la gh'ha sia 'na fonzion economega de interconnession in tra el trafor del Sempion e la Galeria del San Gotard, degià che l'è la connession pussee svelta in tra el Canton Valles e 'l Canton Tesin e donca in tra la Lombardia svizzera e la Svizzera romanda, che ona 'na granda importanza turistega, degià che la passa per di vall assee bell e cognossuu.

El servizzi l'è faa cont di elettromotris e elettrotreni appòsta, classifegaa 'me ABe 8/8, ABe 4/6, ABDe 6/6 e ABDe 4/4.

I sò fabregaa a hinn compagn a quej de la ferrovia Chivass-Ast, degià che anca quèlla l'è stada fàda su del Giacomo Sutter.

## Bibliografia
* Albé, Alessandro, *La ferrovia Locarno Domodossola*, Nuova Edizioni Trelingue, Viganello-Lugano 1988, 201 p.

## Àlter progett

## Vos corelaa
*Ferrovia Valmaggina
Monscia Bettola (metropolitana de Milan)

**Monscia Bettola** la sarà 'na stazion de la Linia 1 de la Metropolitana de Milan e l'è in progett che la sibia anca 'na stazion de la lilla. In del territori comunal de Cinisell Balsom, la sarà a servizzi di zon sud de Monscia e de Cinisell.

## Storia
'Me deciaraa denanz a la Commission Territori del Consili Regional de la Lombardia de l'assessor Raffaele Cattaneo la vertura de la stazion l'era progettada per el 2015, in contemporanea con l'Expo, ma l'è staa no possibel per la mancanza di finanziament e l'è donca pensaa che la sibia verta del 2021.

La gh'avaria de deventà el capolinia de la linia rossa al post de Sest 1º Magg FS. L'è previst che in futur la sia slongada anca la linia lilla de Bignami finna a Bettola, per vess poeu slongada in futur al Pol Istituzional de la capital briantea.

## Riferiment
*Planimetria

## Alter progett
Sest Restellon (metropolitana de Milan)

**Sest Restellon** la sarà 'na stazion de la Linia 1 de la Metropolitana de Milan, a servizzi de la zona omonema, arenta anca a la stazion di treni.

## Storia
'Me deciaraa denanz a la Commission Territori del Consili Regional de la Lombardia de l'assessor Raffaele Cattaneo la vertura de la stazion l'era progettada per el 2015, in contemporanea con l'Expo e insemma al noeuv capolinia de la Bettola, ma l'è staa no possibel per la mancanza di finanziament e l'è donca pensaa che la sibia verta del 2021.

## Riferiment
*M1 a Bettola, Tem, Paullese: Regione Lombardia fa il punto sulle infrastrutture viabilistiche del territorio
Ligustrum sinense

El ***Ligustrum sinense*** (**Olivètta de la Cina**) a l’è ona specie de ligustrum originari de la Cina, del Taiwan e del Vietnam. A l’è anca naturalizzàa a Réunion, in di Isol Andaman, ind l'Isola Norfolk, in del Costa Rica, l’Honduras, elPanama e ind la pupàrt di Stat Unii del sud e de l’òvest (Texas, Florida, Kansas del nòrd, Illinois, New Jersey, Massachusetts e Connecticut). Di vòlt anca el *[[Ligustrum lucidum]]* l’è ciamàa anca "Olivètta de la Cina".

## Descrizion
El *Ligustrum sinense* l’è on arbust caducifoeuj che ven alt infra i 2 e i 7 meter. I foeuj hinn miss de manera opposta vuna rispètt a l’altra, hinn longh 2–7 cm long e largh 1–3 cm, e domà rarament pussée e gh’hànn on margin intrégh e on piccól de 2–8mm. I fior hinn bianch cont ona corònna de quatter lòbi longa 3,5–5,5 mm. I frutt hinn quasi sferich 5–8 mm de diameter, e hinn consideràa venlenós.

## Varietà
Chi varietà chì hinn quèj descrivùu del giornàl *Flora of China*:

* *Ligustrum sinense* var. *sinense*
* *Ligustrum sinense* var. *concavum* 
* *Ligustrum sinense* var. *coryanum* 
* *Ligustrum sinense* var. *dissimile* 
* *Ligustrum sinense* var. *luodianense* 
* *Ligustrum sinense* var. *myrianthum* 
* *Ligustrum sinense* var. *opienense* 
* *Ligustrum sinense* var. *rugosulum* 

## Cultivazion e utilizzazion

El ven coltivàa ‘me ona pianta ornamentàl e per fa i sces. N’hinn stàa scernìi foeura tanti cultivar, comprés la varietà 'Multiflorum' che la fà tanti fior, la cultivar varìda  'Variegatum', e la varietà nana  'Wimbei'  che la cress fin a 0.5 m con di foeuj longh domà 6 mm.

L'olivètta de la Cina, l'è on materiàl stimàa bon infra i artista marziàj de la Cina. A l'è stàa anca tegnùu in considerazion de fa su i frecc di stoccadór de l'America del nòrd, perchè i sò ramm hinn assée dritt e 'l legn l'è molto flessìbel, elastich e dur, e 'l legn l'è anca facil de cattàa su.

El legn de l’olivètta  de la Cina el gh’hà pòch de resistenza a la putrefazion in del stat naturàl, ma cont el lustrànn la soa superfice cont on alter tochèll de legn o con la buscaja del legn del’olivètta, a se otten on smalt cerós bèll de vedè e che ‘n migliora la  soa resistenza. 

El ven anca doprà ‘me on alber bonsai.

A l’è stà miss denter in de l’America del nòrd per vèss doprà per fàa su di sces e per fin de paesaggismo, tuttamanch incoeu el ven consideràa ona specie invasora in di Stat Unii sud occidentàj. el s’è stimàa che l’olivètta de la Cina adèss la quatta  pussée de vun millión de èttari in di stat americàn de la Virginia, la Florida e l’òvest del Texas, con di effètt dannós per la biodiversità e la salùd di bosch. 

## Riferiment

## Ligamm de foeura

* Species Profile - Chinese Privet (''Ligustrum sinense''), National Invasive Species Information Center, United States National Agricultural Library
Gesa de San Bartolamee (Milan)

La **Gesa de San Bartolamee** (italian: *Chiesa di San Bartolomeo*) l'era ona gesa catolega del center de Milan.
La se trovava in sul canton tra quei che incoeu se ciama *via Manin* e *via Fatebenefratelli*, e arent a on pont in sul Navili.

## Storia
La gesa veggia de San Bartolamee la gh'era giamò in del secol XI, ma l'è stada slargada al temp del Federigh Boromee. Quest chì el gh'ha daa el progett a l'architett Righin. In del cors del Ses'cent l'è deventada ona gesa frequentada di sciori milanes: tant l'è vera che fina al 1804 gh'è staa soteraa dent tanti member de l'aristocrazzia de la citaa.
In del 1848 la gesa l'è staa el teater d'on episodi di Cinch Giornad: on rosc de soldaa austriegh l'ha buttaa giò la porta de la gesa per cercà on soversiv e, quand che l'hann minga trovaa, hann coppaa el prevost che 'l voreva minga dagh ona man.
La gesa l'è stada trada giò in del 1861 per podè dervì la noeuva via Prenzip Umbert, incoeu via Turati. El sò patrimoni l'è staa menaa in la noeuva gesa omonema, in la zona de la Moscova.

## Bibliografia
*Maria Teresa Fiorio, Le chiese di Milano, Milano, Electa, 2006, pg. 181.

## Alter progett

## Vos corelaa
*Gesa de San Bartolamee Noeuva (Milan)
David Guetta

**Pierre David Guetta**, cugnusüü cumè **David Guetta** (7 de noèmber 1967, Paris), l'è ün DJ e produtùr de müsega eletroniga franzes.
Kerria japonica

La **roeusa del [[Giappon|Giappón]]** (***Kerria japonica***) a l’è ona pianta de la famiglia di Rosacei. L’è l’ùnega specie del géner  ***Kerria***.

L’è originaria de l'Asia, in particolar de la Cina e del Giappon, ‘doe la ven ciamada ***Yamabuki***. L’hà ciapàa el nòmm del William Kerr, che l’hà introdòtt in Euròpa el cultivar *Pleniflora*.

## Descrizion
A l’è on arbust con di fust suttìl, e pòch ramm, ch 'le pò raggióng i 2 meter d'altèzza. La ven coltivada come ona pianta ornamentàl a fior “sempliz” (varietàa “golden guinea e “ variegata”) o doppi (*pleniflòra*);  i foeuj hinn càduch, sempliz e gh’hànn on màrgin fàa a resega; i fior hinn giald, quèj sempliz gh’hànn cinch petali, el frutt l’è on acheni che’l gh’hà dent domà ona somenza. La fiorìss de metà primavera, di vòlt anca a la fin de l’estaa con pòch fior. 

## Distribuzion
L’è originaria de l'Asia, l’è spantegada 'me ona pianta coltivada in di giardìn de l’àrea mediterranea, anca in di zòn cittadìnn, donca l’è molto resistenta a l’inquinament atmosferegh.   

## Propagazion
La moltiplica la pò vèss trada innanz per división di scèpp, per taj, margòtta oppùr travèrs i sfronzón.

## Utilizzazion
La ven coltivada per fin ornamentàj, in di parch e i giardìn a fa su si sces oppur di grupp in deperlór, etcetera.

## Metod de coltivazion
La Kerria la preferìss la posizión al sol in di clima frècc, a la mèzza ombrìa in di clima pussée bon. Generalment la gh’hà nò besògn di dacquàd de già che la pioeuva la ghe basta-, la gh’hà de vèss d’acquada domà in di periodi de brusècch. La se adatta a quajsevoeur tipo de terrén basta che ‘l sia ben drenàa.

La potadura la gh’hà de vèss fada de primavera subit adrée a la fiorida, al fin de favorìnn la formazion di gèmm de l’estàa che menarànn i fior l’ann adrèe.

L’ingrassadura la ven fada con de l’ingrass orgànich madùr de bon..

La pò vèss soggètta a di malattìj provocàd di fung (*[[Cylindrosporium]] e Brumeriella Keriae*), e a i attàcch di vermen ai radìs.

## Varietà
"Pleniflora", a fior doppi.

" Variegata "

" Golden Guinea"

## Riferiment
Pittosporum

El ***Pittosporum*** a l’è on géner de piant de la famiglia di Pittosporacei, originari de l’Africa, l’Asia, l’Australia e i ìsol del Pacifich.

Quèll gener chì el tira denter di piant a contégn arbòreo e arbistìv, che pòden raggióng divèrsi meter de altèzza. 
Quèll’alber chì el prodùss di borlìtt piscinitt verd minga commestìbil. In Italia el ven coltivàa ‘me ‘na pianta ornamentàl e per costruì i sces adrée a i riv del mar in del sud de l’Italia, in Sardegna e in Sicilia, ma anca in lLiguria. 

## Speci coltivàa
Infra i speci pussée coltivàa ‘me di piant ornamentàj ciamom:

* el *[[Pittosporum tobira|P. tobira]]*, che l’è on arbùst originari de la Cina con di foeuj perpétuv e slongàd e ‘l gh’hà di fior bianch-crema molto profumàa, tirà insèma in scimm a ombrèlla che comparen de tarda primavera;
* el *P. colensoi*, originari de la Noeuva Zelanda, con di foeuj verd-scur varìi e di fior profumàa, in deporlor de color ross con firorida d’estaa;
* el *[[Pittosporum undulatum|P. undulatum]]*, l’è on alber a grand svilùpp, originari de l’Australia;
* el *[[Pittosporum tenuifolium|P. tenuifolium]]*, ch’a l’è on alber originari de la Noeuva Zelanda;
* el *[[Pittosporum eugenioides|P. eugenioides]]*, ch’a l’è on alber originari de la Noeuva Zelanda;
* el *[[Pittosporum crassifolium|P. crassifolium]]* e ‘l *P. enderi* de la Noeuva Zelanda.

El nòmm Pittosporum el ven del grècch "pitta = pésa" e "sporos = somenza" o ben "somenza cont on rivestimént resinós" per via del fàa che la somenza de quèll géner chì l’è quattada su d’ona sostanza tacchenta compagna de la résina. 

## Utilizzazion
‘Me pianta ornamental in di  giardìn, e in di parch e in di viàl, soratùtt di zòn de la rivéra, per di sces e di smagg de arbust. In di clima con di invèrna molto frécc e longh el pò vèss coltivàa sora i terràzz. 

A hinn di piant molto visitàd di av per via del sò nettà, e se  ghe n’è assée pòden dà on òttim mel.

## Métod de coltivazión
Voeuren ‘n’esposizion al sol tutt el dì, de la terrètta de medi impàst tendent al compàtt e dotada de bon risèrv de acqua in del cors de l’estàa. 

Per mantegnì ‘na forma de la sciòma compàtta e decorativa, despèss la pianta la gh’ha de vèss gabada. 

La moltiplica la ven trada innanz  per  somenà o, per i varietàa che gh’hànn di foeuj varìi, per mèzz del taj.  

## Disgrazi

* I attacch de coccinili pòden vèss molto gravi, s’a se interven no a temp.
* El gel fàòrt e longh el pròvoca di dagn ai piant foeura de la tèrra. 

## Riferiment
Blues (treno)

**Blues** (siglad **HTR.312** o **HTR.412** a segonda del numer di casse, con la H che la sta per "Hybrid") a l'è 'n treno bimodal in costruzzion de la Hitachi Rail pensad per el mercad italian e part de la familia "Masaccio".

## Storia

In del 2018 Hitachi Rail la vinc 'na gara de apalt europea per dà a la Trenitalia 70 treni, cont un toch inizzial de 43, che podarien deventà 135. La gara l'era dree a vesser vengiuda de la Stadler Rail ma a la fin di recors de la terza classifegada, cioè Alstom, hann menad a 'na negoziazzion che l'ha fad sbassà el prezzi a la Hitachi e dopo che 'l TAR l'ha dad a sgiugn 2020 el via libera l'è stad possibel partì a fà su 'sti treni.

L'è stad presentad ai sociazzion di consumator e di handicapad a fin setember 2020 e 'l gh'haveva de vesser presentad al publegh a fin otober, event poeu posticipad per el COVID-19.

El sarà in servizzi del 2022, menter prima di ritard l'era previst l'ingress in servizzi in del 2021 e 'l sarà fad su a Pistoia, Reggio Calabria e Napoli.

Incoeu ghe n'è in produzzion 43 che sarann partid inscì: Lazio (3 treni), Sardegna (12 treni), Sicilia (17 treni), Toscana (11 treni) e Val d'Aosta (4 treni).

## Carateristeghe
L'è a trii o quater casse monopian che se pogen in su di carrej Jakobs, inn esteticament compagn di Rock ma la diferenza l'è che, oltra a podè vesser alimentad de la linia aerea, el pò havégh un generator diesel e 'na bateria, inscì de correr in sui lign minga eletrifegad e de doperà la bateria in di center abitad per inquinà minga l'aria lilinscì e resparmià el gasoeuli

L'è bon de rivà fina a 160 km/h e con tucc i confort che se specen di moderni treni regionai compagn di prese eletrighe a 220 V, climatizzazzion, sistema de informazzion a bord, distribuzzion de snack e post par i spiciole e bagagg, oltra che pienament doperabel par i gent cont di handicap. I so prestazzion a inn paragonabij a quei de 'na metropolitana.

## Riferiment
*Trenitalia, Hitachi vince gara per 135 treni regionali
*Ferrovie: ecco il nuovo "Blues" di Trenitalia 
*Trenitalia battezza “Blues” il nuovo treno di Hitachi Rail
*Fs: commissionati a Hitachi Rail 43 treni ibridi
*Ferrovie: ecco il nome dei nuovi convogli monopiano di Trenitalia e Hitachi 
*Tar Lazio: respinto ricorso Alstom per aggiudicazione di Trenitalia a Hitachi Rail Italy della gara per convogli per servizio regionale

## Alter proget

## Vos corelade
*Pop (treno)
*Rock (treno)
*Swing (treno)
*Colleon (treno)
Pittosporum tenuifolium

El **Pittosporum tenuifolium**  a l’è on arbùst originari de la Noeuva Zelanda che l’è part de la famiglia di Pittosporacei.
El géner Pittosporum che la specie tenuifòlium ghe partén el tira dent circa 150 speci. 
A hinn di arbùst dopràa soratutt per fin de ornamént con del fojàmm persistent che la soa altèzza massima la pò toccà anca i 5 o i 6 meter cont on diametro fin a 3 meter.
El P. tenuifollium el se presenta con di foeuj ovàl-slongàd e de colór verd-ciàr grand infra i 3 de i 5 centimeter. La fiorida la succéd d’aprìl con di fior scur che tenden al marón-pórpora che manden foeura on profùmm legger de de vanilia.
La specie la se presenta con divèrsi varietà infra di quàj gh’è:

* l’Augyrophillum - con di foeuj varìd de bianch.
* Aureo-variegatum – con di foeuj smaggiàd de giald.
* Garnettii – con di foeuj cont on bòrd bianch che ‘l tend al crema.
* Irene Patterson – con di foeuj smaggiàd de bianch-crema.
* Purpureum - con di foeuj che tenden al colór del bronz.
* Silver queen – con di foeuj scannellàd in colór gris-argent
* Variegatum – cont el fust compagn d’ona colòna e di foeuj guzz de color verd ciàr cont el  màrgin bianch.

Di varietà come la *Silver queen*  e la *nevato* vegnen anca dopràa ‘me di frasch tajàa via per fa su di mazz de fior. 

A l’è ona pianta molto visitada di av per via del sò nettà.

## Ligamm de foeura

* https://web.archive.org/web/20080731001508/http://www.rhs.org.uk/learning/publications/pubs_bulletins.asp
* *Plant Assessment - Pittosporum tenuifolium hybrids and cultivars*, by Diana M Miller. Royal Horticultural Society publication July 2006
Ribes uva-crispa

La **grizzèlla** (***Ribes uva-crispa*** L.) a l’è on arbust de frutt che ‘l partén a la famiglia di Grossulariacei e al géner ribes. I sò borlìtt hinn consideràd di frutt de bosch. 

## Descrizion
La grizzèlla l’è on arbùst pertpetuv piscinìn, latifoeuj e caducifoeuj, spinós alt circa 50-200 cm che ‘l gh’hà di ramm intrigàa. La soa  forma biológica l’è "NP (nano-fanerofita)", per dì che l'è 'na pianta legnosa con di gemm perpetùv piazzàa infra i 20 cm e i  2 m del seoul.

La gh’hà di foeuj lobàd, senza stìpol, 'na pelosità variàbel.

I fior, in deperlór o a fiorescenza di 2-3 fior, gh’hann on  pedùncol curt. El caliz l’è fàa su de cinch sepali giald-verd, giald o porporitt, de 5–7 mm. La corònna l’è fada su de cinch petali pussée piscinìtt di sepali, alternàa con lor. El fior el gh’hà 5 stamm dispòst in corrispondenza di petali. L'ovari l’è ìnfer, cont on stilaa dividuu in du. La fiorida la succéd d’april e ‘l fruttì d’agost.  

El frutt  l’è on borlìn commestìbil de grandèzza e pelosità variàbel con de la somenza in del dedenter; ghe n’è divèrsi varietà colaràd de ross o de giald. I radìs hinn superficiàj e vànn nò in profondità.

Image:Ribes_uva-crispa4_ies.jpg|La foeuja
Image:Ribes_uva-crispa20090512_042.jpg|El fior
Image:Ribes_uva-crispa_130405.jpg|El ramm


## Produzion

## Distribuzion e ''habitat''
La grizzèlla l’è ona pianta eurasiatica, spantegada de l'Euròpa al Giappon. In Italia l’è comùn in sui Alp e sui mont Penin center- settentrionàj, fin al Molise. La cress in di bosch e in di pràa de montagna.

## Coltivazion
La grizzèlla la preferìss di posizión a la mèzza ombrìa e di sit frèsch, de già che la soffrìss la siccità a la longa. La cress ben in di terren sub-àcid minga tròpp compatt. 
A l’è molto resistenta al frècc, la gh’hà nò paura de gelàd tardiv e l’è assosènn resistenta ai malattìj.

## Utilizzazion
El frutt a l’è commestìbil; aromatich, giusént e dolz quand che l’è del tutt madùr. El po’ vèss dopràa frèsch, per fa di marmellàd, di siròpp  e di geladìnn. 
La grizzèlla l’è conossùda pòch e l’è catalogada infra i frutt minór o insòlit.  Come èrba medicinal e èrba officinal,  la grizzèlla la pò vèss doprada grazie al so contegnùu de vitamina C, vitamina A, polifenòl, sal mineraj, àcid màlich.

## Riferiment


## Bibliografia
* 

## Alter progett

## Ligamm de foeura

* http://www.fungoceva.it/erbe_ceb/Ribes_uva_crispa.htm
* Uva Spina | Ribes grossularia
Rubus fruticosus

El **spin** o la **[[roveda]]** (quèlla che la fa i mor)  (*Rubus fruticosus* L.) a l’è 'na pianta arbustiva caducifoeuja de la famiglia di Rosacei originari a de l'Eurasia. I sò frutt hinn de sòlit ciamàa **mor** (sing. **[[mora]]**).

## Descrizion
A l’è on arbust spinós che l’è bon de raggiòng i 2–3 m de altèzza, el pò vèss tant largh quant longh o anca pussée, per via di sò gètt longhissìm che ògni ann vegnen su di radìs.
I foeuj hinn càduch, fàa su de 3-5 foeuj piscìninn a làmina ovàl e cont i màrgin fàa a resega e spinós e con la punta guzza. I fior hinn ermafrodìtt, biancaster o roeusa, miss insèma a fa su di fiorescenz a grappèlj. La fiorida la succéd in del mes de giugn. L’è ona pianta che de lee i av ‘ ne trànn foeura on mel particolar mònoflòra.
I frutt hinn fàa su de tanti drup piscinìtt, de colór ross in di primm fas de la crescita, e poeu negher quand che hinn madùr. I frutt tachen a vegnì madùr d’agost.  .


Image:Rubus_fructicosus_li%C5%9Bcie_201.jpg|Foeuja
Image:Spines on blackberry.jpg|Spin
Image:Rubus_fruticosus_Luc_Viatour.JPG|Fior
Image:Rubus_fruticosus_Fruit_Luc_Viatour.JPG|Frutt
File:Handful of blackberries.jpg|Ona manda de frutt


## Distribuzion e [[habitat]]
A l’è ona specie comùn in Euròpa e in Asia, misa denter anca in de l’America del nòrd; in Italia l’è ona pianta comùn in di bosch ùmed, ai màrgin di forèst, in di pràa in mèzz ai bosch e in di sces; la preferìss di terrén ricch de nutriént, on zicch àcid. La cress fin a 1700 de altèzza in sul livèll del mar.  

## Utilizzazion in cusina
I frutt (mor), vegnen catàa su quand che hinn madùr de tarda estaa, e pòden vèss dopràa per fa di marmellàd òttim che, dòpo de la cottura, vegnen passàa cont on filter per tràgh via la somenza. Tuttamanch, a l’è important che la quantitàa de sucher le sia minga  inferiora de del 60%, al fin de fa de manera de ‘vegh nò el problema del botulin (*[[Clostridium botulinum]]*); oppùr i mor gh’hànn de vèss còtt ind ona padèlla ‘ndoe ghe sia miss denter el 30% de sucher, on zicch de vanilia e mèzz bicerìn de rhum, e poeu còtt fin tant che la marmellada l'è nò assèe densa. La marmellada l’è òttima sora i bonbón, la panera còtta e ‘l gelaa. 

## Utilizzazion
La pianta, ancasì, la ven doprada per segnà el confìn di proprietà e di fond, con di fonzión soratutt difensìv, grazie a tucc i sò spin che quatten i ramm e per la massa intrigada che i sò ramm formen, che l’è ‘na barrera che l’è diffìcil passàgh de là. 

Di alter fonzión di sces di spin hinn quèlla de la fornidura de la polverìnna e del nèttà de fa on mel, despèss mònoflòra. , De già che l'è ona pianta bona de fà el ben , despèss l'è vistada di av.

## Riferiment


## Vos correlad

* Rubus ulmifolius

## Ligamm de foeura

* https://web.archive.org/web/20080613181250/http://www.piante-e-arbusti.it/rovo.htm
Ruscus

El ***Ruscus*** L., 1753 l’è on gener di piant che ‘l parten a la famiglia di Liliacei (Asparagaceae second la classificazión APG), che ghe partegnen sett speci, soratùtt de orìgin europea.

I speci che partegnen a quèll genér chi hinn perpetùv e semperverd, de sòlit con di foeuj dur e fibros,Quajvuna la prodùss di borlìtt de colór vistós, de sòlit ross, inveci di alter gh’hànn ona florescenza pòch vistosa e di frutt piascìnitt. 

## Tassonomia
**[[Ruscus aculeatus]]* -spongiaràtt
**[[Ruscus colchicus]]*
**[[Ruscus hypoglossum]]*
**[[Ruscus hypophyllum]]* 
**[[Ruscus hyrcanus]]* 
**[[Ruscus × microglossus]]*
**[[Ruscus streptophyllum]]*

## Riferiment
Prunus laurocerasus

El **laur reg** (***Prunus laurocerasus*** L.) a l’è on arbust semperverd de la famiglia di Rosacei.

## Etimologia
El nòmm specifich el fa riferiment al *laurus* (laor) e al *cerasus* (pianta di scìres), per la somejanza di sò  foglie con quèj del làor *(laurus nobilis)*.

## Descrizion
A l’è on arbust o alber de altèzza media, che’l pò toccà i 7 meter (fin anca 15 meter) de altèzza.

I foeuj hinn verd scur, molto pussée ciàr e luster quand che hinn gióvin; gh’hànn on spessór de 1-1,5mm e hinn dur; de forma slongada, e redonda vèrs la scima; hinn on poo fàa a resega vèrs el defoeura.

I fior hinn bianch; ermafroditt; dispòst a grappèll, e gh’hànn on odór profumàa, ma àcid. El fiorìss infra april e giugn. 

I frutt hinn di drup de circa 1 cm ross/vioeula quand che hinn zèrb e  negher-bloaster quand che vegnen madùr. El futtiss fin al princippi de l’autun.

### Avertenza
I foeuj, ma soratutt i frutt hinn velenós per la presenza de acid cianidrich ottegnùu per savonificazion, segond ona dòse de 50:80 (indoe 50 hinn i mòl di drup e 80 l’è el pes in kg de ona persòna). Pòden vèss mortìfer.  

## Distribuzion e habitat
El *Prunus laurocerasus* l’è originari de l'Asia minora e de l'Euròpa orientàl  e l’è stàa importàa in Italia in del cors del sècol quèll di 16..

* Terrén néuter (pH minor de 7,5), ùmed.

* Altèzza minga superiora de 300 meter (ideàj) o de 700 meter (defàtt)

* El preferìss ona zòna al sol per almen vuna part del dì

* L’è assèe resistent al frècc e ai malattìj 

## Utilizzazion
El *Prunus laurocerasus* l’è dopràa ‘me ‘na pianta ornamentàl e da barrera (scesa) grazie al sò fojàmm dens.

El distillaa, l'acqua de laur reg, el pò vèss dopràa ‘me ‘n calmant per la toss. Se el ven mandà giò in di quantità ecessìv l’è bon de provocà ona intossicazión.

Vegnen ricavàa despèss di oli essenziàj doprà ‘me aromoa (in di quantità piscinìnn) in di liquòr, che gh’hànn l’odór di armandol amàr tipich de l’acid cianidrich.

L'alta concentrazion de acid cianidrich el fa questa pianta chì tòssega per l’òmm e per e per i animàj de ca’, se per caso la se  manda giò.

## Galleria d'immagin


File:Koeh-Prunus laurocerasus.jpg|Illustrazión di *Prunus laurocerasus*

File:Prunus laurocerasus 001.JPG|*Prunus laurocerasus*

File:Rosaceae - Prunus laurocerasus.JPG|Fior di *Prunus laurocerasus*

File:Rosaceae - Prunus laurocerasus (2).JPG|Fior

File:Rosaceae - Prunus laurocerasus (1).JPG|Foeuja

File:Prunus laurocerasus macrophylla.jpg|Frutt



## Riferiment


## Ligamm de foueura

*
Vectron (locomotiva)

La **Vectron** a l'è 'na familia de locomotiv elettrigh desviluppaa de la Siemens e presentaa del 2010 a InnoTrans. Hinn staa faa su in version elettriga e diesel, sostituida in del 2018 de 'na locomotiva bimodal diesel-elettrigh, e bona de girà sia in sui red in correnta continova che alternada.

Modulabel e adattabel, l'è considerada la successora de l'EuroSprinter e in del 2018 l'è fiancada de la Smartron, version pussee economega. Al dì d'incoeu l'è doperada soratutt del traffich merci, ma anca di passegee, in squasi tutta l'Europa.

## Galleria di foto

File:Flixtrain Köln.jpg|Locomotiva che la tira el servizzi FlixTrain
File:1WK15 Trako (104) Travelarz.JPG|Gabina de guida de la locomotiva
File:Siemens Smartron AC (192 015B).jpg|La Smartron in correnta alternada
File:J27 438 Siemens Vectron VR 3103 305.jpg|Version finlandesa
File:Emmerich DBC 193 301-193 300 voor opleiding.jpg|Version DB Cargo
File:Gysev 471 006 3084 Mö1997.jpg|Version ongaresa
File:E 193 652 (35086554975).jpg|Version italiana Inrail
File:BLS Cargo Re 475 404 à Mühlau AG.jpg|Version svizzera de la BLS
File:J33 727 Vectron MS 1292 018.jpg|Version austriega de la OEBB
File:Vectron 193 289 Dresden Hbf.jpg|Version ceca a Dresda
File:Siemens Vectron MS of S Rail Lease in Železničná spoločnosť Slovensko service.jpg|Version slovacca
File:1WK15 Trako (100) Travelarz.JPG|Version polacca

## Bibliografia
*Mauro Longarini, Le Vectron di Siemens, in I Treni, n. 369, aprile 2014, p. 30 (in italian).
*David Haydock, Siemens reveals Vectron, in Today's Railway's Europe, n. 176, agosto 2010, pp. 39–41 (in ingles).

## Alter progett

## Vos corelaa
*Siemens Charger
*Siemens ACS-64
*Locomotiva Siemens ES 64 F4
Corrado Böhm

El **Corrado Böhm** (Milan, 17 de sginee 1923 - Roma, 23 de ottober 2017) a l'è staa on matemategh e informategh italian, professor emèrit de l'Università "La Sapienza" de Roma.

L'è cognossuu per i sò studi in su la macchina del Turing e l'architettura de Von Neumann, insemma al Giuseppe Jacopini l'ha enonziaa l'important teorema de Böhm-Jacopini, per poeu spostàss in su la logega combinatoria e 'l lambda calcol, indova che l'ha enonziaa el teorema de Böhm in del lambda calcol.

## Publegazion principai
**Calculatrices digitales. Du déchiffrage des formules mathématiques par la machine même dans la conception du programme*, *Annali di Mat. pura e applicata*, serie IV, tomo XXXVII, 1-51, 1954.
* *On a family of Turing machines and the related programming language*, *ICC Bull.*, 3, 185-194, July 1964. 
* con Giuseppe Jacopini, *Flow diagrams, Turing Machines and Languages with only Two Formation Rules*, *Comm. of the ACM*, 9(5): 366-371,1966.
* *Alcune proprietà delle forme β-η-normali nel λ-K-calcolo*, *Pubbl. INAC*, n. 696, Roma, 1968.
* con Alessandro Berarducci, *Automatic Synthesis of typed Lambda-programs on Term Algebras*, *Theoretical Computer Science*, 39: 135-154, 1985.
* *Functional Programming and Combinatory algebras*, *MFCS*, Carlsbad, Czecoslovakia, eds M.P. Chytil, L. Janiga and V. Koubek, *LNCS 324*, 14-26, 1988.

## Alter progett

## Ligamm de foeura
*Sitt offizial
Enock Barwuah

L**'Enock Barwuah** (Palermo, 17 de agust 1993) a l'è 'n giugadur de balun italian,  fradellaster del Mario Balotelli.

## Biografia
Nassuu a Palermo di sgent del Ghana, a differensa del fradell el tegn el cognomm del pader natural perchè l'è nò adottaa de la midemma familia, a differenza del fredell grand che l'è daa in affidament per di reson economegh. L'è, però, despess ciamaa cont el cognomm Balotelli per similituden.

El tacca a giugà a folball giamò de fiolin e 'l entra in del sport professional in del 2011 cont el Rapallobogliasco, l'ann dopo el passa al Salford City ingles, el passa l'ann dopo in la serie A maltesa, cont el Qormi prima e 'l Gudja United dopo, in la serie B.

In l'ottober 2013 el ven amò in Italia, cont el Vallecamonica de Eccellenza, indova che 'l resta finna al 2015

In la stagion 2015-2016 el torna al Rapallobogliasco, per la stagion dòpo el passa al Foligno Calcio. Del 2017 al 2018 el giuga in del Ciliverghe, per passà poeu al Pavia finna al 2019, quand che 'l passa al Carevasg.

In del 2020 l'è desvincolaa e 'l partecipa al reality show del Gran Fredell VIP.

## Riferiment
*Tuttocalciatori
*Chi è Enock Barwuah, il fratello di Balotelli al GF Vip
*Transfermarkt

## Alter progett
Ferrovia Vaticana

La **ferrovia Vaticana** a l'è 'na curta linia ferroviaria internazionala de 1,27 km che la conliga la stazion de Roma San Pietro a la stazion de la Città del Vatican, verta del 1934 in virtù di Patt Lateranens.

Elettrifegada domà in su la tratta italiana, l'è doperada per di treni merci e di sporadegh treni pellegritt, oltra che di rari treni doperaa del Papa di sò viagg.

## Galleria di foto

File:2008-07-22-vatican-railway-station-wall-gate-scaffolding-repair-work.jpg|Lavorà de restrutturazion
File:Entrata ferrovia vaticana valico mura portone.JPG|El cancell che 'l separa Roma e 'l Vatican
File:Eisenbahntor der Vatikanstadt.jpg|El cancell vert
File:Train at Vatican City Railway Gate.jpg|Frecciargento in su la ferrovia
File:Vatican Railway Bridge.jpg|Pont de la ferrovia
File:Wagen des Roma Express auf Zufahrtsgleis zum Vatikan.jpg|Treno Roma Express al Vatican
File:00120 Vatican City - panoramio (64).jpg|La stazion del Vatican
File:Ladungsverkehr Vatikan.jpg|Carr FS a la stazion


## Riferiment
*Il mondo dei treni

## Alter progett
Chuy Bravo

El **Jesús Melgoza** (Tangancícuaro, Michoacán, 7 de dicember del 1956 – Mexico City, Mexico, 14 de dicember del 2019) l'è staa on comegh e attor american.
Elide Suligoj

L**'Elide Suligoj** (Carimaa, 4 de agost 1936 - Milan, 3 de november 2015) a l'è stada 'na cantautris e compositora italiana.

Nassuda de pader jugoslav e mamma pavesa, l'è descoverta a 14 agn del Nunzio Filogamo e la va a studià al Conservatori Giusepp Verdi, per ottegnì in del 1959 on contratt editorial.

In del 1978 la publega "il mio Porta", indova che la interpreta di poesij del Carlo Porta in musega. 

La soa carrera, assee prolifega e che l'ha vist collaborazion con tancc autor compagn de Milva, Fausto Leali, Domenico Modugno e i Nomadi, la forniss in del 2015 quand che la moeur dòpo de 'n longh malann: l'è missa sotta a Garda, indova che la viveva de 'n poo.

## Bibliografia
*Autori Vari (a cura di Gino Castaldo), Dizionario della canzone italiana, ed. Curcio, 1990; alla voce Suligoj, Elide, di Dario Salvatori, pag. 1629
Artie Lange

El **Arthur Steven** "**Artie**" **Lange, Jr.** (Livingston, 11 de ottober del 1967) l'è on comegh e ator american.
Colonialism

El **colonialism** a l'è l'estension de 'n Stat in sul territori che l'è foeura di sò confin cont el fin de gestì i sò ben, commercc e resors.

Quand che on Stat el gh'ha di territori sottapognuu al sò vorè se parla de solit de Imperi.

## Riferiment
*Colonialismo - Treccani

## Vos corelaa
*Imperialism
Elettrotreno FS ETR.450

L**'elettrotreno FS ETR.450** a l'è staa 'n elettrotreno a assett variabil a volta velocità faa su de la Fiat Ferroviaria, entraa in servizzi in su la tratta Milan-Roma in l'orari estiv del 1988 e l'è restaa in servizzi finna al 2015, quand che hinn staa tucc demolii, foeura che 'n unità preservada per el patrimoni istoregh.

## Storia
Ered del primm Pendolin, 'l entra in servizzi offizialment el 29 de magg 1988, cont dò cobbi non stop in tra Milan e Roma, cont on temp de percorrenza de 3 or e 58 menut. In principi l'era doperaa 'me treno a ses element domà de prima class, poeu hinn taccaa alter trii carrozz che gionten la segonda class.

Del 1989 al 1991 i servizzi hinn slargaa finna a Turin, Napoli, Salerno, Venezia, Bolzan e Ancona. Deventaa cont el temp el tren de ponta de la ferrovia italiana, l'è via via sostituii di noeuv Pendolitt e 'l pendolament, a causa de la difficoltà de toeu i pezz de ricambi, l'è tolt via in del 2004, che 'l sbassa el limit a 200 km/h. El servizzi in su la Roma-Milan l'è fornii in del 2007, ma el resta in servizzi Eurostar Italia in sui tratt de Roma a Ancona, Perugia e Tarent.

In del 2004 l'è doperaa anca per el servizzi TrenOK, primm esempi in Europa de treno a bass cost, che 'l resta in pee finna al 2007. Del 2010 a hinn doperaa per el servizzi InterCity, indova che despess fonzionen mal a causa de la scarsa manutenzion, e poeu mandaa in su la ferrovia Tirrenica Meridional per conligà Roma a Regg Calabria.

Voramai obsolett e sostituii di ETR.460, ETR.480 e ETR.600, in del 2013 Trenitalia la nonzia che sarann puu sottapognuu a revision generala e che donca 'sti treni sarien staa retiraa a la scadenza o quand che gh'è di guast assee gramm.

El doveva vess miss via el 9 de dicember 2014, cont on treno in tra Roma e Regg Calabria, che 'l s'è guastaa a Latina ma grazia ai treni straordinari l'è restaa in servizzi finna a l'ann noeuv. El 31 de marz 2015 el convoeuj 450.03 l'è portaa ai OGR per vess restaveraa e doperaa 'me mezz istoregh, i alter a hinn rottamaa.

## Caratteristegh
Faa su de noeuv carrozz e in quindes esemplar, l'era bon de rivà finna a 250 km/h e l'era dotaa de elettronega de potenza, el pendolament l'era elettro-idraulegh e bon de piegàss finna a 8°. Tucc i carrozz, foeura che voeuna, eren motorizzaa.

## Bibliografia
*
*
*
*
*
*

## Alter progett

## Vos corelaa
*Elettrotreno FS ETR.401
Pandemia

Ona **pandemia** a l'è 'n epidemia che per i sò caratteristegh l'è bona de spantegàss in tutt el mond, inscì de interessà la pupart de la popolazion mondiala.

## Riferiment
*Dizionario di Medicina

## Vos corelaa
*Sudor ingles
*Pandemij de pesta
*Pandemij de grippa
*Pandemij de colera
*Endemia
Pesa ATRIBO

El **Pesa ATRIBO** a l'è 'n autotreno Diesel faa su de la Pojazdy Szynowe Pesa Bydgoszcz del 2008.

L'è doperaa in sui ferrovij italiann, indova che l'è classifegaa ATR 220 e ciamaa Swing e l'è doperaa per el servizzi regional, e in Polònia, indova che l'è classifegaa 'me SA136.

L'è formaa de dò motris 'me pilota e 'na remorciada in mezz, l'è possibel cobbiànn finna a trii insemma.

## Galleria di foto

File:FSE at Lecce.JPG|Variant Ferrovij del Sud Est
File:Trenord ATR 220 025 Borgonato-Adro 20110910.jpg|Variant Trenord
File:Piadena staz ATR 220.JPG|Variant de Trenitalia Tper
File:Bdg Ludwikowo kolej 3 6-2015.jpg|Variant de Trenitalia
File:SA136-019, Gdańsk Brętowo, 2015-09-25 (Muri WG 2015-34).jpg|Variant de la Pomerania
File:SA136-003 Kolobrzeg.JPG|Variant di Ferrovij Regionai Polacch

## Bibliografia
*Treni polacchi per la Puglia, in RF - Rivista della ferrovia, vol. 4, Acme Edizioni, autunno 2008, p. 8.

## Vos corelaa
*Stadler GTW 2/6
*Siemens Desiro Classic
Carrell Jakobs

El **carrell Jakobs** a l'è 'n tìpo particolar de carrell ferroviari doperaa per taccà insemma dò veicoi ferroviari cont on unegh carrell intermedi.

L'è staa inventaa del 1901 de l'ingegnee todesch Wilhelm Jakobs, e doperaa per la prima voeulta in del 1926 per i tram de Duisburg, menter per i treni l'è staa doperaa per la prima voeulta in del 1932 per l'Amborghes sgorant.

Hinn staa doperaa anca per l'ETR.200 del record mondial de velocità e incoeu hinn doperaa per on mugg de elettrotreni e autotreni, soratutt quej de l'alta velocità, compagn di TGV, AGV, di Stadler FLIRT e SMILE.

In tra i vantagg el gh'è quell de on risparmi, degià che servissen men de carrej, de avègh besogn de men de potenza e pussee de stabilità, anca in cas de deraliament, oltra a la possibilità de avègh di intercomunicant pussee largh e a tegnuda ermetega.

In tra i difett gh'è el pes pussee per ass e la necessità de 'n officina per modifegà

## Bibliografia
*

## Vos corelaa
*Giostra Urbinati
Conflitt Arab-Israelian

El **conflitt Arab-Israelian** a l'è 'n conflitt politegh e militar che 'l ved de 'na banda Israel e de l'altra i arent Pajes Arab e soratutt la Palestina. I radis del conflitt hinn soratutt dovuu al sionism e a la creazion de 'n Stat ebraich, che i Arab han no acetaa, e cont el temp Israel l'ha firmaa di trattaa de pas con la Giordania e con l'Egitt e donca el s'è semper pussee redutt in d'on conflitt local.

## Riferiment
*Enciclopedia Treccani

## Vos corelaa
*Guerra arabo-israeliana del 1948
*Crisi de Suez
*Guerra di ses dì
*Guerra del Kippur
*Guerra del Liban (1978)
*Guerra del Liban (1982)
*Conflitt del Liban (1982-2000)
*Guerra de Gaza
*Accord de Oslo
San Bas'cian (Lumezann)

**San Bas'cian** (*San Sebastiano* in italian) a l'è 'n quarter de Lumezzann, part del nucli principàl de San Polloni.

L'è deventaa comun autònom in del 1921, quand che 'l governa l'ha deciduu de partì el comun in duu per via de la storiga division in dò paroquij.

L'autonomia però la dura pocch degià che in del 1927 el fassism ja tacca ancamò insemma, pussee a la Piev.

## Riferiment
* LombardiaBeniCulturali
Irigazion per sbroffadura

L’**irigazión per sbroffadùra** (o **irigazión a pioeuva**) l’è la fornidùra de acqua al terren per mèzz di fornidór ciamàa irigator di quàj el ven foeura on gètt che ‘l gh’hà i caratteristich d’ona pioeuva artificiàl. 

El schema adrée al quàl i irigatór vegnen miss el dipend di caratterisctih di irigatór medésim (buttada e diagramma de la pioeuva), di piant che vegnen coltivàd, di lavorà fàa in sul terrén, del clima. I schema de la disposizión di irigator pussée comùn hinn quèj a quadraa, a rettangol e a triangol. 

## Tipi de impiant
Gh’hinn i ***impiànt fiss***, quèj ***permanént*** e quèj ***movìbil***.
I impiant fiss hinn quèj che i sò tubi hinn fiss in del cors de tutta la soa vita e ciaschedun di irigatór el bagna semper l’istèssa zòna de terrén. Tipicament l’impiànt fiss l’è miss sòtt tèrra e de foeura se veden domà i irigatór.
I impiant permanént hinn quèj rèsten in de l'istèss pòst domà ind del cors de la stagión de l'irigazión.
I impiant movibil hinn inveci  fàa su de ona red fissa o movìbil de tubi principàj e poeu de àl movibil che gh’hànn ciaschedun vun o 'na fila  de irigatór. I al poeu poden vèss a movimént periòdich (e vegnen spostaà a man o con l’ajutt de mèzz meccànich) oppùr a movimént contìnuv (che ‘l sò moviment l’è automatich e fà grazi a di màcchin adàtt). 

## Vos correlad
* Irigator

## Riferiment
Razzismo

El **razzismo** a l'è 'n pensee che la specie umana la sibia divisibel per di razz cont di different caratteristegh morai e de intelligenza e che l'è donca possibel fà 'na classifega de 'sti razz e del sò nivell in la società.

## Riferiment
*[Enciclopedia Treccani](https://www.treccani.it/enciclopedia/razzismo_(Dizionario-di-Storia)/)

## Alter progett

## Vos corelaa
*Xenofobia
*Etnocentrism
*Antisemitism
Mercitalia Rail

**Mercitalia Rail** a l'è 'na compagnia part di Ferrovij del Stat italian che la gestiss el traffich ferroviari merci per cunt de l'azienda, fondada del 2017 de la fusion de Mercitalia Logistics, Rail, Intermodal, Transport and Services, Shunting and Terminal, il Gruppo TX Logistik e TERALP, tutt controlaa de la Trenitalia.

## Flotta
La compagnia la gh'ha on ETR.500 doperaa per el straport di ròbb piscinitt in su l'ass Bologna-Maddaloni, equivalent a 18 TIR.

Per el straport minga AV a hinn staa doperaa finna al 2019 i E.656 e finna al 2020 i E.633 e i E.655. Incoeu hinn doperaa i E.632, i E.405, i Vectron, i TRAXX, i E.494, i E.652 e i E.412 per i lign elettrifegaa, menter i lign minga elettrifegaa gh'è i locomotiv diesel D.345 e D.445. 

Per i manoeuver hinn doperaa i FS 214, 245 e D.145.

## Ligamm de foeura
*Sitt offizial
## Alter progett
San Pancrazi (Casal Litta)

**San Pancrazi** (*San Pancrazio al Colle* in italian) a l'è 'na frazion de Casal Litta, vers Mornagh. L'è stada finna al 1869 on comun autonom de la piev de Somma, in del period napoleonich l'è taccaa a Villadosia, che l'è poeu taccada a Casal Litta.

Ripristinaa di austriegh, el gh'eva 216 abitant in del 1861. Per quella reson lì l'è taccaa vott agn dopo a Casal Litta.

## Riferiment
* LombardiaBeniCulturali
Congregazion provincial

La **Congregazion provincial** a l'éra l'assemblea che la rappresentava i zittadin sciori de ògni provincia del Regn Lombard-Veneto.

## Struttura
A càpo de ògni Congregazion el gh'era el Regio Delegaa, capo de la ministrazion provincial nomenaa del governo.

A fànn part el gh'era on deputaa borghes del capploeugh e 'n numer pari de possedent e aristocrategh che passaven de vott in di provincc grand (Milan e Bressa), ses per quej intermedi e quatter per quej pussee piscinitt ('me Sondri).

El gh'era besogn de vèss domiciliaa in Provincia, avègh almen 30 agn e 'n patrimoni de almen 12'000 franch.

I primm deputaa eren nomenaa direttament del governo con decrett imperial, in del 1815 in Veneto e in del 1816 in Lombardia e eren renoeuvaa per metà ogni trii agn e eren nomenaa de part del governo in sul consili de la Congregazion general, che la cattava i candidaa grazia ai parpoeust di città capploeugh, di congregazion che sortissen e di comun.

I deputaa eren mìnga pagaa.

## Fonzion
A bon cunt la Congregazion la gh'aveva mìnga inscì tant de poder, che 'l restava in man al Regio Delegaa.

La Congregazion la votava in sui impost provinciai, in sul bilancc, in sui strad e canai provinciai, in sui istituzion benefich compagn di ospedaa e martinitt e podeven presentà di petizion a la Congregazion central.

Ògni Congregazion la gh'aveva quatter economi salariaa: on referent, on cassiee, on controllor e on revisor di cunt.

Hinn staa abolii, 'me tucc i magistratur civil del Regn, in del period de governa militar in tra el 1848 e 'l 1856.
## Riferiment
*LombardiaBeniCulturali